Obama: Misrda o'zgarish hozir boshlanishi kerak
AQSh Misr prezidentiga nisbatan diplomatik bosimni oshirmoqda, ammo Husni Muborak ketishi kerak deb ochiq aytmayapti.
"Bu yil prezidentlik muddatim bitgach iste'foga chiqaman", - deb so'z berdi. Biroq namoyishlar avj olsa olayaptiki, tinmayapti. "Xalqqa quloq tuting, uning dardini tinglang",- dedi u. Prezident Obama fikricha buyuk bir mamlakat o'zi uchun yangi bir sahifa ochmoqchi. "Misr ahli umumbashariy huquqlarga ega: erkin uyushish, erkin so'z va fikr, o'z kelajagini belgilash. Bular har bir insonning uzviy huquqlari. Qo'shma Shtatlar mana shu erkinliklar tarafdori". Misr hukumati namoyishlarni to'xtatish maqsadida internetni o'chirgan, uyali telefon aloqalarini uzgan. Amerika ular darhol tiklanishi kerak deb chiqmoqda. Shuningdek, namoyishchilarni zo'ravonlikdan tiyinishga undamoqda. Armiya namoyishlarni kuzatib turgani, olomonga qarshi qurol ishlatmaslikka qaror qilgani, Obama ma'muriyat nazarida, tahsinga sazovor. 28 yanvar kuni ham Obama Misrdagi voqealarga o'z munosabatini bildirgan edi. "AQSh Misrni yaqin do'st deb biladi. Xavfsizlik va boshqa muhim sohalarda hamkorlik qilib kelamiz. Lekin biz bu tuzumni hamisha islohotlarlarga undaganmiz. Siyosiy, ijtimoiy va iqtisodiy islohotlar qilib, xalq hayotini osonlashtirishga",- deydi Obama. Obamaning aytishicha, uning hukumati Misrga har tomonlama yordam berishga tayyor. "Misr istiqboli bu xalqning o'z qo'lida. Erkinlik va adolat ta'minlanishi kerak",- deydi Obama. Amerika, deydi Obama, Misrda o'zgarishlar hoziroq boshlanishi tarafdori. Lekin prezident bu bilan Muborak ishdan ketsin demayapti, balki hukumat tubdan yangilanishi uchun harakatni boshlash kerak demoqchi. Muvaqqat hukumati tuziladigan bo'lsa, unda Misrdagi barcha muxolif partiyalar qatnasha olishi kerak, deydi Obama. Saylovlar adolatli o'tishi va demokratik tuzumga asos solinishi kerak. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.